open-index/open-wikipedia-markdown huggingface dataset:
Hovik Abrahamjan

**Hovik Argami Abrahamjan** (; s. 24. tammikuuta 1958) on armenialainen poliitikko, joka toimi pääministerinä 2014-2016. Sitä ennen hän oli erilaisissa ministeritehtävissä vuodesta 2000 alkaen. 

Vuonna 2016 Abrahamjan erosi viikkoja jatkuneiden levottomuuksien jälkeen. Talous oli syöksykierteessä ja Vuoristö-Karabahin tilanne jälleen kiristymässä. 

## Lähteet
Shining (albumi)

**Shining** on suomalaisen metalliyhtye Swallow the Sunin yhdeksäs studioalbumi, joka julkaistiin 18. lokakuuta 2024 Century Media -levy-yhtiön kautta.

Albumi voitti Vuoden metalli -palkinnon maaliskuussa 2025 järjestetyssä Emma-gaalassa.

## Kappaleet
#
#
#
#
#
#
#
#
#
#

## Kokoonpano
* Mikko Kotamäki – laulu
* Juha Raivio – kitara, koskettimet
* Juho Räihä – kitara
* Matti Honkonen – basso
* Juuso Raatikainen – rummut

## Arvostelut
* Soundi: 
* Inferno: 

## Lähteet

## Aiheesta muualla
*
Erik Boheman

**Erik Carlsson Boheman** (19. tammikuuta 1895 Tukholma – 18. syyskuuta 1979 Gränna) oli ruotsalainen diplomaatti ja kansanpuolueen poliitikko, joka toimi Ruotsin valtiopäivien ensimmäisen kamarin puhemiehenä vuosina 1965–1970. Hän oli uransa aikana Ruotsin suurlähettiläs Ranskassa, Isossa-Britanniassa ja Yhdysvalloissa.
## Lähteet

## Aiheesta muualla
Norsk Arbeidsmandsforbund

**Norsk Arbeidsmandsforbund** (lyh. **NAF**) on norjalainen ammattiliitto, joka kuuluu keskusjärjestö LO:hon. Se on perustettu vuonna 1895 ja sillä oli noin 36&nbsp;000 jäsentä vuonna 2023. Liittoon kuuluu muun muassa rakennus-, huolto-, puhtaanapito- ja kaivosalojen työntekijöitä.
## Lähteet

## Aiheesta muualla
Maastohiihdon maailmancup 2024–2025

**Maastohiihdon maailmancup 2024–2025** oli historian 44. virallinen maailmancup-kausi. Kausi alkoi 29. marraskuuta 2024 Suomen Rukalla ja päättyi 23. maaliskuuta 2025 Suomen Lahdessa. 

## Kilpailukalenteri
*Lähde: FIS*

### Miehet

### Naiset

### Viestit

#### Miehet

#### Naiset

#### Sekajoukkue

## Maailmancupin pisteet

### Miehet
Lähde: FIS
#### Kokonaiskilpailu

#### Normaalimatkat

#### Sprintti

### Naiset
Lähde: FIS
#### Kokonaiskilpailu

#### Normaalimatkat

#### Sprintti

## Lähteet
Monte Carlo -ralli 1997

**Monte Carlo -ralli 1997** (viralliselta nimeltään *65. Rallye Automobile de Monte-Carlo*) oli rallin maailmanmestaruussarjan kilpailu kaudella 1997. Kilpailu järjestettiin 18. &ndash; 23. tammikuuta 1997 Monacossa. Kilpailu oli kauden ensimmäinen ja erikoiskokeiden yhteispituus oli .

Vuoden 1997 kilpailu oli viimeinen, jolloin Monte Carlo -rallissa oli mukana kokoontumisajo ja sekin lyhyemmässä muodossa.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Avatar: Fire and Ash

**Avatar: Fire and Ash** on yhdysvaltalainen tieteiselokuva, jonka on tuottanut, leikannut, käsikirjoittanut ja ohjannut James Cameron. Walt Disney Studios Motion Pictures levittää elokuvan 20th Century Studiosin kautta. Se on jatko-osa elokuvalle ** (2022) ja ''Avatar''-elokuvasarjan kolmas osa. Cameron on tuottanut elokuvan yhdessä Jon Landaun kanssa. Tarinan kirjoitusprosessiin osallistuivat Cameron, Rick Jaffa, Amanda Silver, Josh Friedman ja Shane Salerno. Näyttelijäkaartiin kuuluvat aiemmista elokuvista tutut Sam Worthington, Zoë Saldaña, Sigourney Weaver, Stephen Lang, Kate Winslet, Joel David Moore, C. C. H. Pounder, Giovanni Reyna, Dileep Rao, Matt Gerald, Cliff Curtis, Edie Falco, Brendan Cowell, Jemaine Clement, Britain Dalton, Trinity Jo-Li Bliss, Jack Champion, Bailey Bass, Filip Geljo ja Duane Evans Jr. Uusissa rooleissa nähdään David Thewlis ja Oona Chaplin.

Cameron ilmoitti jo vuonna 2006, että haluaisi tehdä jatko-osia *[[Avatar (elokuva)|Avatarille]]* (2009), mikäli se menestyisi. Ensimmäiset kaksi jatko-osaa julkistettiin vuonna 2010 ensimmäisen elokuvan suuren suosion jälkeen, ja tuolloin vielä nimeämätöntä kolmatta Avataria suunniteltiin julkaistavaksi vuonna 2015. Kuitenkin kahden ylimääräisen jatko-osan lisääminen sekä vedenalaisen liikkeenkaappausteknologian kehittäminen – jota ei ollut aiemmin käytetty – aiheuttivat merkittäviä viivästyksiä. Lisäaikaa tarvittiin käsikirjoitukseen, esituotantoon ja visuaalisiin tehosteisiin. *Fire and Ash* kuvattiin samanaikaisesti *The Way of Waterin* kanssa Uudessa-Seelannissa. Kuvaukset alkoivat syyskuussa 2017 ja päättyivät joulukuun lopussa 2020 yli kolmen vuoden jälkeen.

*Avatar: Fire and Ashin* teatterijulkaisu on kohdannut yhdeksän viivästystä, joista viimeisin tapahtui 9. elokuuta 2024. Se sai ensi-iltansa Suomessa 17. joulukuuta 2025 ja Yhdysvalloissa 19. joulukuuta 2025. Elokuva sai kaksi Oscar-ehdokkuutta vuoden 2026 gaalassa parhaasta puvustuksesta ja erikoistehosteista. Se voitti parhaiden erikoistehosteiden Oscar-palkinnon. 

Kaksi jatko-osaa, *[[Avatar 4]]* ja *[[Avatar 5]]*, ovat eri tuotantovaiheissa ja niiden odotetaan saavan ensi-iltansa vuosina 2029 ja 2031.

## Rooleissa

## Lähteet

## Aiheesta muualla
*
Sanremon ralli 1998

**Sanremon ralli 1998** (viralliselta nimeltään *40. Rallye Sanremo - Rallye d'Italia*) oli rallin maailmanmestaruussarjan kilpailu kaudella 1998. Kilpailu järjestettiin 10.&ndash;14. lokakuuta 1998. Kilpailu oli kauden 11. ja erikoiskokeiden yhteispituus oli . 

## Tulokset

## Lähteet

## Aiheesta muualla
* Rally-Maps.com
Sanremon ralli 1997

**Sanremon ralli 1997** (viralliselta nimeltään *39. Rallye Sanremo - Rallye d'Italia*) oli rallin maailmanmestaruussarjan kilpailu kaudella 1997. Kilpailu järjestettiin 12.&ndash;15. lokakuuta 1997. Kilpailu oli kauden 12. ja erikoiskokeiden yhteispituus oli  (suunniteltu pituus oli ). 

Vuonna 1997 kilpailusta tuli kokonaan asfaltilla ajettu kun FIA kielsi yhdistelmät soraa ja asfalttia.

McRae voitti kilpailun kun johdossa ollut Liatti otti 10 sekunnin aikasakon myöhästymällä viimeisellä aikatarkastuspisteellä tallimääräyksen johdosta.

## Tulokset

## Lähteet

## Aiheesta muualla
* Rally-Maps.com 
* San Remo 1997-Team orders hand McRae Victory YouTubessa
Monte Carlo -ralli 1998

**Monte Carlo -ralli 1998** (viralliselta nimeltään *66. Rallye Automobile de Monte-Carlo*) oli rallin maailmanmestaruussarjan kilpailu kaudella 1998. Kilpailu järjestettiin 18. &ndash; 21. tammikuuta 1998 Monacossa. Kilpailu oli kauden ensimmäinen ja erikoiskokeiden yhteispituus oli .

Vuoden 1998 oli ensimmäinen ilman kokoontumisajoa, joka nähtiin ajan ja rahan haaskauksena niin tallien, kuljettajien kuin median keskuudessa.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla 
* Tapahtumat YouTubessa
Nils Stenstam

**Nils Stenstam**, vuoteen 1788 **Nils Mattsinpoika** (14. tammikuuta 1767 Karlskrona – 12. kesäkuuta 1806 Turku) oli Ruotsissa syntynyt suomalainen sotilas ja kivenhakkaaja.

Myös Stenstamin isä oli kivenhakkaaja. Hänen puolisonsa oli Margaretha Elisabeth (Lisette) Qvick (1763–1826). Stenstam oli kivenhakkaajaoppilas Karlskronan laivatelakalla ja Trollhättanin sulkulaitoksessa, kivenhakkaaja Viaporissa 1787, kersantti armeijan laivaston Viaporin eskaaderissa 1788, tykistön aliupseeri fregatti *Björn Järnsidalla* 1788–1789, sotavanki Venäjällä 1789–1790, tykkijunkkari armeijan laivastossa vuodesta 1791 ja lippukonstaapeli ja luutnantti mechanicus vuodesta 1803. Hopeamitalin  urheudesta hän sai 1790.

Viaporiin kivenhakkaajaksi Stenstam komennettiin 20-vuotiaana 1787. Sotilaana Stenstam osallistui Ruotsinsalmen ensimmäiseen meritaisteluun 1789 ja joutui siinä venäläisten vangiksi. Vankeudesta palannut Stenstam suoritti tutkinnon merenkulussa ja mekaniikassa ja sai sittemmin sotilasarvon luutnantti mechanicus.

Stenstamin uskotaan veistäneen Kustaa III:n tekemien luonnosten perusteella Augustin Ehrensvärdin haudalle Susisaarelle 1788 pystytetyn muistomerkin, johon Johan Tobias Sergelin prossiset yksityiskohdat liitettiin 1804. 
Hön veisti myös muun muassa uuninreunuksia, esimerkiksi Kustaa III:n paviljonkiin, samoin kuin pylväät ja pilasterit Turun Akatemiataloon. Muita hänen tekemikseen tiedettyjä töitä ovat asessori Gabriel Ahlmanin hautakivi Messukylän hautausmaalla ja Charles Bassin piirtämä professori Johan Bilmarkin muistomerkki Raision hautausmaalla. Stenstamin muistokirjoituksen mukaan hän veisti myös vaakunamedaljongit Kruunulinna Ehrensvärdin kahteen porttiin Viaporissa.

## Lähteet

## Aiheesta muualla
*
Otar Patsatsia

**Otar Patsatsia** (; 15. toukokuuta 1929 – 9. joulukuuta 2021) oli georgialainen poliitikko, joka toimi maansa pääministerinä 1993–1995. Hän kuoli COVID-19-pandemiassa vuonna 2021. 

Parlamentti valitsi Patsatsian pääministeriksi kaksiviikkoisen hallituskriisin jälkeen. Hänen edeltäjänsä Tengiz Sigua erosi, kun parlamentti ei hyväksynyt budjettiehdotusta. Patsatsia oli aikaisemmin ollut kommunistisen puolueen virkailija.

Patsatsian pääministerikaudella Georgia oli sisällissodan partaalla, kun syrjäytetyn presidentin Zviad Gamsakhurdian kannattajat vastustivat Eduard Ševardnadzen Venäjää lähentyvää politiikkaa. 

## Lähteet
Topi E. Timonen

**Topi Erik Timonen** (s. 1995 Turku) on suomalainen filosofian tohtori ja tietokirjailija, joka kirjoittaa kirjallisuudesta, musiikista ja elokuvan historiasta.

Timonen opiskeli Turun yliopistossa pääaineenaan mediatutkimus ja sivuaineenaan kulttuurihistoria. Hän oli mediatutkimuksen ainejärjestö Hurman puheenjohtaja vuonna 2018. 
Timonen valmistui maisteriksi vuonna 2019 aiheenaan japanilaisen elokuvaohjaaja Yasujirō Ozun toisen maailmansodan jälkeinen tuotanto.  

Valmistumisensa jälkeen Timonen aloitti tohtoriopintonsa Turun yliopistossa historian ja arkeologian ohjelmassa ja väitteli vuonna 2024 kulttuurihistorian alalta. Väitöskirjassaan Timonen tutki Yasujirôn tuotantoa perhe- ja sukupuoliroolien esitystavan näkökulmasta.

Timosen tietokirja *Kirjat ilman lukijoita* (2024) käsittelee neljää suomalaista unohdettua kirjailijaa Maila Talviota, Artturi Leinosta, Santeri Ivaloa ja Irja Sallaa. Kirjassa Timonen käy läpi kirjailijoiden elämäntarinaa pohtien miksi hän on jäänyt unohduksiin.   
Timonen on kirjoittanut Filmihulluun aiheinaan muun muassa Elvis Presleyn, David Leanin ja John Millsin elokuvatuotanto.     
 
## Lähteet
Armenian republikaanipuolue

**Armenian republikaanipuolue** (, lyh. , **HHK**)  on armenialainen poliittinen puolue, jota johtaa Armenian kolmas presidentti Serž Sargsjan.

Republikaanipuolue on itsenäisen Armenian ensimmäinen poliittinen puolue. Se perustettiin 2. huhtikuuta 1990 ja rekisteröitiin 14. toukokuuta 1991. Se on Armenian suurin oikeistopuolue, ja se väittää suurimmillaan sillä olleen 140&nbsp; 000 jäsentä. Se oli hallituspuolue vuosina 1999–2018. Vuoden 2021 vaaleissa puolue pääsi parlamenttiin osana opposition PUD-vaaliliittoa (7 paikkaa).

The Economist -lehti on kuvaillut vuonna 2007 HHK:ta ”tyypilliseksi Neuvostoliiton jälkeiseksi ’vallan puolueeksi’, joka koostui pääasiassa korkeista valtion virkamiehistä ja varakkaista liikemiehistä, jotka ovat riippuvaisia valtion yhteyksistä.” Poliittiset kommentaattorit ovat kuvanneet puolueelta käytännössä puuttuvan poliittisen ideologian.

## Lähteet
Pyörörauskut

**Pyörörauskut** (Urotrygonidae) on kotkarauskukaloihin kuuluva rustokalaheimo. Lajeja elää Pohjois- ja Etelä-Amerikan rannikoilla. Heimon lajit luettiin aiemmin kuuluviksi kiekkorauskuihin.

## Lajit ja anatomia
Pyörörauskuihin kuuluu kaksi sukua ja 17–19 lajia. Heimon lajit voivat kasvaa 20–90 cm pitkiksi. Ruumis on kiekkomainen ja hieman pituuttaan leveämpi. Pyrstö on kiekkoa lyhyempi, ja siinä on myrkyllisiä piikkejä. Pyörörauskuilla ei ole selkä- tai peräeviä. Pyörörauskujen selkäpuoli on renkaiden, laikkujen tai verkkokuvioiden kirjoma.

## Levinneisyys ja elintavat
Pyörörauskuja tavataan Amerikassa Atlantin ja Tyynenmeren rannikoilla lauhkeissa ja lämpimissä vesissä. Ne elävät pehmeillä pohjilla alle 90 metrin syvyydessä, usein osittain kaivautuneina pohjaan. Heimon lajien ravintoa ovat kalat ja selkärangattomat eläimet. Pyörörauskut synnyttävät kerrallaan yhdestä kuuteen poikasta.

## Lähteet
Se päättyy meihin

**Se päättyy meihin** () on yhdysvaltalaiskirjailija Colleen Hooverin vuonna 2016 julkaistu rakkausromaani. Se on ensimmäinen osa kirjasarjaa *Lily & Atlas* ja edeltää romaania *[[Se alkaa meistä]]*. Teokseen perustuva samanniminen elokuva sai ensi-iltansa vuonna 2024. Romaanin suomennos julkaistiin vuonna 2023.

Kirjan päähenkilö on vastavalmistunut Lily Bloom, jonka lapsuutta varjostaa isän väkivaltainen käytös. Isänsä kuoleman jälkeen hänellä on sekä uraansa että rakkauselämäänsä liittyviä haasteita. Kun Lily kohtaa neurokirurgi Ryle Kincaidin, hän rakastuu välittömästi. Tilanne monimutkaistuu Lilyn nuoruudenrakkauden Atlas Corriganin astuessa kuvioihin. Atlaksen läsnäolo suututtaa Ryleä, jonka käytös yltyy lopulta väkivaltaiseksi, mikä saa Lilyn pohtimaan heidän suhteensa jatkoa.

## Tausta
Hooverin mukaan Lilyn tarina pohjautuu löyhästi hänen äitinsä elämään, ja romaanissa esiintyvää perheväkivaltaa inspiroi hänen vanhempiensa avioliitto. Hänen isänsä oli väkivaltainen hänen äitiään kohtaan, kunnes tämä otti avioeron Hooverin ollessa kaksivuotias.

## Suomennos
Suomeksi romaani julkaistiin tammikuussa 2023. Romaanin käänsi Sirpa Parviainen ja suomennoksen kustansi WSOY. Suomenkielinen romaani oli Suomen Kustannusyhdistyksen mukaan vuoden 2023 kymmenenneksi myydyin kirja ja viidenneksi myydyin käännetty kaunokirja.

## Vastaanotto
Koronaviruspandemian aikaan vuonna 2021 *Se päättyy meihin* alkoi saada huomattavaa suosioita Tiktokissa. Vuoden 2022 alussa se nousi ykköseksi *[[The New York Times]]in* myydyimpien kirjojen listalla. Elokuuhun 2024 mennessä kirja oli ollut listalla 133 viikkoa ja sitä oli myyty painettuna tai sähköisenä yhteensä 6,9 miljoonaa kappaletta.  Elokuvan julkaisua seuranneen kuukauden aikana romaania myytiin runsaat 800 tuhatta kappaletta Yhdysvalloissa, ja kustannusyhtiö Simon & Schusterin mukaan kirjaa oli syyskuuhun mennessä myyty maailmanlaajuisesti yli 10 miljoonaa kappaletta. *Se päättyy meihin* on Hooverin teoksista menestynein.

Romaani on vastikään aikuistuneille suunnattua new adult -kirjallisuutta, mutta se on ollut suosittu myös nuorempien lukijoiden keskuudessa. Romaania on kuvailtu kerronnaltaan herkäksi ja vivahteikkaaksi, mutta sitä on kritisoitu perheväkivallan normalisoimisesta ja toksisesta maskuliinisuudesta.

## Elokuva

Romaaniin perustuva samanniminen elokuva sai ensi-iltansa vuoden 2024 elokuussa. Elokuvan on ohjannut Justin Baldoni ja käsikirjoittanut Christy Hall. Sen pääosia esittävät Blake Lively, Justin Baldoni, Brandon Sklenar, Jenny Slate, Hasan Minhaj ja Amy Morton.

## Lähteet

## Aiheesta muualla
* It Ends with Us Colleen Hoover Wikissä
Leo Jokela (nyrkkeilyvalmentaja)

**Leo Jokela** (28. joulukuuta 1932 Sääksmäki – 2. elokuuta 1994 Helsinki) oli suomalainen urheiluvaikuttaja, erityisesti nyrkkeilyssä. Hän toimi yli 40 vuotta koillis-helsinkiläisen Tapanilan Erän toiminnan valmennus- ja johtotehtävissä. Hän sai 1980-luvulla liikuntaneuvoksen arvon.

Nuoruudessaan hän saavutti nyrkkeilyn nuorten mestaruuden kevyessä keskisarjassa. Hän siirtyi kuitenkin nyrkkeilyssä valmennuspuolelle ja urheilun järjestötoimintaan. Hän tuli helsinkiläisen Tapanilan Erän toimintaan vuonna 1951. Hän oli aktiivi toimija seuran alkaessa rakentaa vuonna 1953 omaa urheilutaloa, joka valmistui lopulta 10 vuotta myöhemmin. Sen jälkeen alueelle valmistui vuona 1985 uusi urheilutalo, jonka omistajana toimineen säätiön isännöitsijänä hän toimi kuolemaansa asti.

Vaikka Tapanilan Erä on ollut monilajiseura, Jokelan aktiiviaikana näkyvimmäksi lajiksi muodostui nyrkkeily, jota hän oli nostamassa kansainväliselle tasolle yhdessä Lauri Westerbergin kanssa. Hän toimi samaan aikaan myös 20 vuoden ajan Suomen Nyrkkeilyliiton päävalmentajana. Hän oli myös 1990-luvun vaihteessa kahden vuoden ajan Nyrkkeilyliiton puheenjohtajana. Näkyvänä piirteenä Nyrkkeilyliiton toiminnassa oli jatkuvat jännitteet TUL:n nyrkkeilyjohdon kanssa, koska Suomen kansainvälistä edustusta hoiti Suomen Nyrkkeilyliitto, jonka kautta TUL:n nyrkkeilijöiden edustus oli järjestetty.

Nyrkkeilyvalmentajana toimiessaan Jokela oli nostamssa seuransa Erän edustajista Börje Karvosta, Osmo Kanervaa, Arto Nilssonia, Risto Merosta, Hannu Kaislamaa ja Joni Nymania amatöörinyrkkeilyssä kansainväliselle tasolle. Heistä Arto Nilsson toi pronssia Meksikon vuoden 1968 olympialaisissa ja Joni Nyman vuoden 1984 olympialaisissa. Lisäksi Börje Karvonen, Risto Meronen ja Hannu Kaislama olivat myös olympiaedustajia. Leo Jokela itse toimi vuosien 1968, 1972, 1976 ja 1980 olympialaisissa Suomen nyrkkeilyjoukkueen valmennus- ja lajijohtotehtävissä.

Vuonna 1990 Jokela oli mukana luomassa Tapanilan Erän uutta palloilutoimintaa eli salibandyjaostoa, josta muodostuikin myöhemmin lajin kansallisia kärkiseuroja. 

## Lähteet
Dinko Šakić

**Dinko Ljubomir Šakić** (8. syyskuuta 1921 Studenci – 20. heinäkuuta 2008 Zagreb) oli kroatialainen sotarikollinen, joka toimi huhtikuusta marraskuuhun 1944 Jasenovacin keskitysleirin komentajana. Hän kuului Itsenäistä Kroatian valtiota hallinneeseen Ustaša-järjestöön.

Šakić oli Maks Luburićin suojatti ja meni naimisiin tämän sisaren Nadan kanssa. Hän aloitti työskentelyn Jasenovacin keskitysleirillä 21-vuotiaana ja eteni komentajaksi. Myös Nada työskenteli siellä 16-vuotiaasta lähtien. Šakić pakeni Argentiinaan eikä vaihtanut tai pyrkinyt salaamaan henkilöllisyyttään. Hän kertoi haastatteluissa olleensa ylpeä teoistaan ja toivoneensa, että serbejä olisi Jasenovacissa kuollut enemmän. Šakić johti Argentiinassa tekstiilialan yritystä ja oli Paraguayn diktaattori Alfredo Stroessnerin ystävä.

Kroatian käynnistettyä rikostutkinnan Argentiina palautti Šakićin 18. kesäkuuta 1998. Hänet tuomittiin 20 vuoden vankeusrangaistukseen sotarikoksista 4. lokakuuta 1999. Hänet katsottiin syylliseksi yli 2&nbsp;000 serbin, juutalaisen ja romanin murhiin Jasenovacin keskitysleirillä. Hänen katsottiin antaneen teloitusmääräyksiä, teettäneen kuolemaan johtanutta pakkotyötä, näännyttäneen, kiduttaneen, hirttäneen ja henkilökohtaisesti ampuneen vähintään neljä vankia kuoliaiksi. Kaksi vankia oli joutunut ammutuiksi hymyilemisen takia. Šakić taputti käsiään ja nauroi tuomionsa kuullessaan. Hänellä oli vaimonsa kanssa kolme lasta. Myös hänen vaimonsa palautettiin Kroatiaan sotarikostutkinnan johdosta, mutta vaimo vapautettiin todistusaineiston puutteessa. Šakić kuoli 86-vuotiaana sairaalassa Zagrebissa.

## Lähteet
Bašiqa

**Bašiqa** (, ) on pikkukaupunki Irakin Niniven maakunnassa Mosulin koillispuolella. Kaupungissa oli vuonna 2019 arviolta 11&nbsp;000 asukasta ja heidän valtaosansa on jesidejä. Kaupungissa on myös kristitty vähemmistö. 

## Maantiede

Bašiqa ja siihen yhteenkasvanut naapurikaupunki Bahzani sijaitsevat Pohjois-Irakin Niniven maakunnassa. Ympäröivä seutu on välimaastoa kurdien asuttamien vuorien ja arabien asuttaman aavikon välissä Niniven tasangolla laaksossa Maqlubvuoren juurella. Mosul sijaitsee Bašiqasta noin 20 kilometriä lounaaseen. Matkaa Bartellaan etelässä on noin 15 kilometriä ja Qaraqošiin 30 kilometriä. Noin 35 kilometriä Bašiqasta pohjoiseen sijaitsee Ain Sifni eli Šeikan ja 48 kilometriä Lališ, jesidien tärkein uskonnollinen keskus. Kaupungista noin 20 kilometriä koilliseen sijaitsee syyrialais-ortodoksinen Mar Mattain luostari.

## Historia
Bašiqa ja naapurikaupunki Bahzani sijaitsevat yhdellä jesidien ydinalueista. Bašiqassa sijaitsee useita etenkin 1100-luvulla vaikuttaneille jesideille omistettuja pyhättöjä. Alue on ilmeisesti ollut jo tuolloin tunnettu jesidien parissa, mutta he levittäytyivät sinne vasta 1200-luvulla, jolloin paikalle asettui Šeikanin alueelta paenneita jesidejä. Jesidien ohella kaupungilla on kristittyä historiaa. Alueen väestö kääntyi kristinuskoon 600-lukuun mennessä. Kristityissä lähteissä paikalla mainitaan olleen vuopden 630 paikkeilla merkittävä jakobiittikoulu. Myöhemmin kristityt jakautuivat ortodoksehin ja katolisiin kirkkoihin.

Vuonna 1890 Šeikanin jesidit kieltäytyivät maksamaan Osmanien valtakunnan veroja ja paikalle lähetettiin niitä keräämään Mosulin kuvernöörin armeija. Tässä yhteydessä Bašiqa ryöstettiin ja monia sen pyhättöjä tuhottiin. Maantieteilijä Vital Cuinet mainitsi 1800-luvun lopussa paikalla asuneen noin 2&nbsp;000 kristittyä ja 1&nbsp;000 jesidiä. Seuraavalla vuosisadalla jesidit mainitaan enemmistönä.

Persianlahden sodan yhteydessä vuonna 1991 puhkesi kurdien kapina, joka johti Irakin armeijan vetäytymiseen osista Irakin Kurdistania. Bašiqa pysyi kuitenkin keskushallinnon alaisuudessa. Äärijärjestö Isis hyökkäsi Niniven tasangon alueelle vuonna 2014 ja sen taistelijat valtasivat Bašiqan 7. elokuuta samana vuonna. Paikalliset pakenivat ja monia kaupungin jesidipyhättöjä tuhottiin. Kaupunki vapautettiin 7. marraskuuta 2016 ja paikallisia alkoi palata koteihinsa tammikuussa 2017. Kaikki tuhotut pyhätöt jälleenrakennettiin.

## Väestö

Vuonna 2019 Bašiqassa oli arviolta 11&nbsp;000 asukasta ja heidän valtaosansa olivat jesidejä. Paikalliset jesidit puhuvat äidinkielenään kurdia tai arabiaa. Arabiankieliset jesidit ovat paikallinen poikkeus jesidien valtavirrasta, joiden valtaosa puhuu kurdia. Kristitty vähemmistö on jakautunut syyrialais-ortodokseihin ja kaldealaiskatolisiin. Kaupungissa on myös muslimivähemmistö.

## Lähteet
Mauno Oinila

**Mauno Uolevi Oinila** (15. marraskuuta 1910 Helsinki – 12. elokuuta 1939 Oulunkylä) oli suomalainen taidemaalari.

Oinila oli ammatiltaan toimistovirkailija. Hän taiteilijan debyyttinsä oli 1937 ja hän osallistui Suomen Taiteilijain näyttelyyn 1939 ja Nuorten näyttelyyn 1939. Mauno Oinilan muistokokoelma oli esillä Kumlinin taidesalongissa lokakuussa 1941 hänen isänsä Urho Oinilan näyttelyn yhteydessä. 

## Lähteet

## Aiheesta muualla
* Suomalaisen kuvataiteen bibliografia : Oinila, Mauno s. 1910 - k. 1939
Hyötäminen (ydintekniikka)

**Hyötämisellä** tarkoitetaan ydintekniikassa  ydinpolttoaineen keston lisäämistä tai uuden polttoaineen valmistamista muuttamalla neutronisäteilytyksellä kohdeaineen isotooppeja fissiileiksi.  Yleensä tarkoitukseen käytetään hyötöreaktoria, joka pystyy jopa tuottamaan enemmän polttoainetta toisesta aineesta kuin mitä se samanaikaisesti käyttää energiantuotantoon. *Hyötämisestä* puhutaan, kun ei-fissiilistä, mutta kuitenkin fertiilistä (ydinpoltto-)aineesta (kuten 238U tai 232Th) tehdään fissiiliä polttoainetta esim. neutronikaappauksen eli absorption keinoin, ja näin syntynyttä ydinpolttoainetta käytetään osana ketjuprosessia ja energian tuottoon. Hyötöreaktorin käynnistämiseen siis riittää tietty määrä fissiiliä polttoainetta, minkä jälkeen reaktoria voidaan "tankata" vain fertiilillä polttoaineella. 238U-hyötöreaktoreissa polttoaine on kiinteä, ja reaktori on pysäytettävä polttoaineen vaihtamiseksi. 232Th-hyötöreaktoreissa polttoaine on yleensä neste, eli reaktori voidaan "tankata" lennossa.

## Lähteet
Hyötäminen (puutarhanhoito)

**Hyötäminen** on puutarhanhoidossa käytetty keino, jolla kasvien vuosirytmi saadaan sekaisin ja kasvi saadaan kukkimaan väärään aikaan. Tunnetuin hyötämisharrastus on keväällä kukkivien sipulikukkien, kuten hyasintti ja amaryllis, hyötäminen jouluksi kukkaan.

Hyötämisessä käytetään vuorokautisen valorytmin muuttamista pimeä- ja valaistuskäsittelyllä, talvehtimisen jäljittelyä kylmäkäsittelyllä sekä joskus siementen kuoren ohentamista hiekkapaperilla.

## Lähteet
Armenialaisten kansanmurhan kieltäminen

**Armenialaisten kansanmurhan kieltäminen** on näkemys, jonka mukaan armenialaisten kansanmurhaa ei tapahtunut tai että sen tapahtumissa ei ollut kyse kansanmurhasta. Armenialaisten kansanmurhan kieltämistä on perusteltu sillä käsityksellä, että taustalla ei olisi ollut harkittua aikomusta. Suuri enemmistö historioitsijoista ja kansanmurhien tutkijoista on kuitenkin pitänyt tapahtumia kansanmurhana. Tätä on perusteltu tekijöiden tarkoitusperillä, joukkomurhien mittakaavalla ja niiden sosiaalisilla, demografisilla sekä kulttuurisilla seurauksilla.

Turkki on kiistänyt armenialaisten kansanmurhan ensimmäisestä maailmansodasta lähtien. Turkkilainen poliitikko Doğu Perinçek sai maaliskuussa 2007 Sveitsissä ehdollisen vankeustuomion ja sakkorangaistuksen, koska väitti armenialaisten kansanmurhaa suureksi kansainväliseksi valheeksi. Euroopan ihmisoikeustuomioistuimen suuri jaosto katsoi vuonna 2015 äänin 10–7, että Perinçekiä ei olisi tullut tuomita. Euroopan ihmisoikeustuomioistuin ei ottanut kantaa siihen, oliko kyse kansanmurhasta vai ei. Se ei kuitenkaan pitänyt Perinçekin lausuntoja vihamielisinä tai suvaitsemattomina. Euroopan ihmisoikeustuomioistuin teki eron armenialaisten kansanmurhan kieltämisen ja holokaustin kieltämisen välille, koska sen mukaan holokaustin erityinen historia merkitsi sitä, että sen kieltäminen olisi aina tulkittavissa rasistisen vihan lietsonnaksi.

Armenialaisten kansanmurhasta laajasti kirjoittanutta tutkija Taner Akçamia syytettiin Turkissa ”turkkilaisuuden halventamisesta” tämän puhuttua vierailevana luennoitsijana Minnesotan yliopistossa vuonna 2007. Lisäksi yhdysvaltalainen turkkilaismielinen järjestö nosti kanteen Minnesotan yliopistoa vastaan. Sekä Akçamin syyte että Yhdysvalloissa nostettu kanne hylättiin. Turkin lisäksi Azerbaidžan on omaksunut linjakseen armenialaisten kansanmurhan kieltämisen. Yhdysvaltalainen Genocide Education Project on pitänyt Adolf Hitlerin lausuntoa armenialaisten kansanmurhasta yhä relevanttina armenialaisten kansanmurhan kieltämisen ja revisionismin takia. Hitler kysyi Hermann Göringiltä ja kenraaleiltaan 22. elokuuta 1939 Puolaan hyökkäämistä valmisteltaessa, muisteliko kukaan enää armenialaisten hävittämistä. Tällä hän perusteli etnisten puolalaisten ”kuolemaan lähettämistä armotta ja myötätunnotta”.

## Lähteet
Arvo Vesanto

**Arvo Aleksanteri Vesanto** (17. elokuuta 1884 Tampere – 3. kesäkuuta 1944) oli suomalainen Tampereella vaikuttanut toimitusjohtaja.

Arvo Vesanto työskenteli muutamia vuosia konttoristina ja kävi Tampereen kauppaopiston. Hän tuli vuonna 1904 Tampereen Säästöpankin palvelukseen ja siirtyi 1911 kolmeksi vuodeksi Moskovaan erään rauta- ja taloustarviketukkukaupan palvelukseen. Oltuaan sen jälkeen  muutamia vuosia Serlachius-yhtiön palveluksessa Mäntässä ja vielä pari vuotta liikemiehenä Pietarissa ja Suomen sisällissodan aikana intendenttilaitoksen palveluksessa, hän tuli vuonna 1918 Tampereelle Heikkilä ja Kestilä Oy:n pukutehtaan palvelukseen. Tämän tehtaan olivat perustaneet K. E. Heikkilä ja Heikki Kestilä.

Vuonna 1920 Vesanto yhdessä parin muun tamperelaisen liikemiehen kanssa perusti valmisvaatteita valmistaneen Vaatetus Osakeyhtiön ja toimi yhtiön johtajana vuoteen 1931 saakka, jolloin tämä yhtiö kahden muun tamperelaisen pukutehtaan yhdistyi muodostaen Yhtyneet Pukutehtaat Oy:n. Vesanto oli aluksi Yhtyneet Pukutehtaat Oy:n tehdaspuolen johtajana ja syksystä 1933 lähtien hän oli tehtailija K. E. Heikkilän kuoltua yhtiön toimitusjohtajana.

Kesäkuussa 1944 59-vuotiaana kuollut Arvo Vesanto on haudattu Kalevankankaan hautausmaalle.

## Lähteet
Moskovskoje tsentralnoje koltso

**Moskovskoje tsentralnoje koltso** (; linja 14) on Venäjän pääkaupungissa Moskovassa sijaitseva 54 kilometriä pitkä pääkaupunkiseudun rautatielinja, joka kulkee historiallisen Moskovan ympäri. Se avattiin alun perin vuonna 1908 mutta rakennettiin uudelleen vuosina 2012–2016. Uudistettu linja avattiin matkustajille 10. syyskuuta 2016 ja sitä operoi Moskovan kaupunginhallituksen omistama yhtiö MKŽD. Infrastruktuuri, radat ja laiturit ovat Venäjän rautateiden omistuksessa ja hallinnassa, kun taas useimmat asemarakennukset omistaa MKŽD.

Linjaa kutsutaan myös Moskovan metron linjaksi 14, vaikka se muistuttaa teknisesti enemmän saksalaisia S-Bahn-järjestelmiä.

## Jälleenrakennus
Vuonna 2010 miljoonat ihmiset käyttivät Moskovan metroa päivittäin. Noin 35–40 prosenttia käytti yksityistä liikennettä, mikä ruuhkautti teitä liikaa.

Tästä johtuen Venäjän rautatiet ja Moskovan hallitus allekirjoittivat kehärautatien parannussuunnitelmat vuosina 2008–2011 Vladimir Putinin (silloinen pääministeri) suostumuksella. Vuosille 2013–2016 suunnitellut rakennustyöt muuttaisivat Moskovan kehärautatien matkustaja- ja tavaraliikenteen yhteiskäyttöön, mutta vuonna 2012 Moskovan pormestari Sergei Sobjanin myönsi tapaamisessa uuden pääministerin Dmitri Medvedevin kanssa, että linja ei valmistuisi ennen vuotta 2020. Rakennustyöt sisälsivät:

* Koko linjan sähköistämisen 3 kV DC-ajojohtimilla ja sähköasemien rakentamisen
* kolmannen lisäraiteen rakentamisen linjan pohjoispuolella
* Uusien asemien rakentamisen ja vanhojen ratapihojen kunnostamisen
* Podmoskovnajan varikon rakentamisen junia varten
* Toisen raiteen ja aseman parantaminen Moskovan rautatien Suurkehän pohjoisosassa (suuri kiertorata kaupungin ulkopuolella) tavaraliikenteen uudelleenreitittämiseksi pois Moskovan keskustasta
* Useimpien siltojen ja ylikulkusiltojen korvaamisen
* Uudet junat, jotka on suunniteltu erityisesti kaupunkiliikenteeseen
* Vaihtoyhteyksien rakentaminen olemassa oleville ja rakenteilla oleville Moskovan metroasemille

Rakennustyöt alkoivat vuonna 2012 ja matkustajaliikenne alkoi 11. syyskuuta 2016. Rautatien jälleenrakentamisen aikana monet alkuperäisistä asemista otettiin uudelleen käyttöön ja reittiä täydennettiin uusilla asemilla. 

## Lähteet
Bramsche

**Bramsche** on kaupunki Ala-Saksin osavaltiossa luoteisessa Saksassa. Sen asukasluku oli vuonna 2023 noin 32&nbsp;000. Nykyinen Bramsche syntyi 1970-luvun kuntaliitosten seurauksena. Teutoburgin taistelu käytiin nykyisen Kalkriesen alueella, joka sijaitsee Bramschen itäosassa.

## Maantiede
Bramsche sijaitsee Ala-Saksin lounaisosassa Teutoburgin metsän pohjoispuolella. Etäisyys Osnabrückistä on noin 16 kilometriä pohjoisluoteeseen, Bielefeldistä noin 60 kilometriä luoteeseen ja osavaltion pääkaupungista Hannoverista noin 120 kilometriä länteen.

Bramschen halki virtaa Hasejoki. Hase on Emsin noin 170-kilometrinen sivujoki. Joen itäpuolella sijaitsee 12,7-hehtaarinen Hasesee, joka tunnetaan myös nimellä Bramschen tulva-allas.

## Historia
Ensimmäinen kirjallinen maininta Bramschesta on vuodelta 1097.  Kaupungin juuret ovat huomattavasti vanhemmat, ne ulottuvat Kaarle Suuren aikaan. Bramschesta kehittyi ajan saatossa käsityöläisten ja kauppiaiden paikkakunta, ja siitä tuli tunnettu Osnabrückin alueen ulkopuolella eritoten pellavan ja villan tuotantonsa ansiosta. Bramschen kangastehdas työllisti 1800-luvulla yli sata käsityöläistä. "Bramscher Rot" oli niin tunnettu värisävy, että siitä kehkeytyi Bramschen tavaramerkki.

St. Martinin kirkon rakentaminen aloitettiin noin vuonna 1200. Kirkontorni sortui vuoden 1552 myrskyssä. Kulkutaudit ja sodat koettelivat Bramschea 1500- ja 1600-luvuilla. Vuonna 1636 rutto vaati noin 1&nbsp;400 ihmisen hengen Bramschen seurakunnan alueella. 1800-luvulla Bramschen infrastruktuuria parannettiin huomattavasti. Terveydenhuolto, liikenneyhteydet ja pankkipalvelut kohenivat. Bramsche sai kaupunkioikeudet 25. lokakuuta 1929. Toisen maailmansodan taisteluissa kuoli yli 200 bramschelaista ja yli 100 katosi. Sodan jälkeinen aika oli jälleen suotuisan kehityksen kautta, ja 1970-luvun alussa Bramscheen liitettiin yksitoista maalaiskuntaa. Kaupungin kävelykeskusta avattiin syyskuussa 1987.

Bramschen historiallista arkkitehtuuria edustavat keskiaikaisten kirkkojen ohella useat linnat, joiden historia alkaa niin ikään keskiajalta. Näihin lukeutuu muun muassa Wasserburg Alt Barenaue 1200-luvulta. St. Martinin kirkontorni hallitsee kaupunkikuvaa, etenkin vanhankaupungin osalta.

## Talous ja liikenne
Bramschen elinkeinorakenne on muuttunut tekstiiliteollisuuden hiivuttua nykyaikaisempien teollisuus- ja palvelualojen suuntaan. Bramschella on kaksi liittymää moottoritielle BAB 1 (Bramsche ja Bramsche-Süd). Bramschen rautatieasema sijaitsee rataosuudella Oldenburg–Osnabrück.

## Lähteet

## Aiheesta muualla
*Bramsche, Ala-Saksi, Saksa — Sunrise, Sunset, and Daylength
Unescon maailmanperintökohteet Georgiassa

**[[Unesco]]** on nimennyt Georgiasta neljä kohdetta maailmanperintöluetteloon. Maailmanperintökohteet ovat merkittäviä kulttuuri- tai luontokohteita, joiden uskotaan olevan erityisen merkittäviä ihmiskunnalle. Periaate on kirjattu vuonna 1972 allekirjoitettuun Unescon yleissopimukseen kulttuuri- ja luonnonperinnön säilyttämisestä.

## Maailmanperintökohteet

## Lähteet
William Holabird

**William Holabird** (11. syyskuuta 1854, Amenia, New York – 19. heinäkuuta 1923, Evanston) oli yhdysvaltalainen arkkitehti ja yksi Chicagon koulukunnan huomattavimpia edustajia.

Holabird ja hänen liikekumppaninsa Martin Roche käyttivät Chicagoon vuosina 1886–1889 toteutetussa Tacoma Building -rakennuksessa teräsrunkoa, mikä oli merkittävä edistysaskel verrattuna William Le Baron Jenneyn suunnittelemassa Home Insurance Building -rakennuksessa käytettyihin metallitukiin.

Holabird opiskeli Yhdysvaltojen asevoimien sotilasakatemia West Pointissa, mutta jätti akatemian kesken kahden vuoden opintojen jälkeen vuonna 1875 ja muutti Chicagoon. Holabird toimi piirtäjänä Le Baron Jenneyn arkkitehtitoimistossa sekä Burnham and Root -arkkitehtitoimistossa. Vuonna 1880 Holabird perusti oman arkkitehtitoimistonsa Ossian C. Simondsin kanssa. Simonds siirtyi kuitenkin pian maisema-arkkitehtuurin pariin, ja vuonna 1881 Martin Roche tuli toimiston osakkaaksi. Holabird ja Roche keksivät monia Chicagon koulukuntaan liitettyjä innovaatioita, kuten lähes kokonaan lasista muodostuneet fasadit. Holabird ja Roche tekivät yhteistyötä myös koulukunnan muiden arkkitehtien kanssa. Toimiston vuonna 1894 valmistuneen Marquette Buildingin julkisivun suunnitteli maineikas arkkitehti Louis Sullivan.

Holabird ja Roche pysyivät uskollisina Chicagon koulukunnan tyylille vielä pitkään sen jälkeen, kun muut olivat luopuneet siitä ja siirtyneet joko kertaustyyleihin tai 1890-luvulla syntyneeseen preeriatyyliin.

## Lähteet
Spodek

**Spodek** (suom. *Lautanen*) on urheilu- ja tapahtuma-areena Puolan Katowicen keskusta-alueella.

Urheiluareenan suunnittelivat arkkitehdit Maciej Gintowt ja Maciej Krasiński. He voittivat alustavalla suunnitelmallaan vuonna 1958 järjestetyn arkkitehtuurikilpailun. Rakennustyöt ajoittuivat vuosiin 1964-1971.

Pääareenan pohjoissivustalla sijaitsevat lisäksi voimistelusali (pienempi urheiluhalli), uimahalli, hotelli (Hotel Diament) ja katettu tekojäähalli. Urheiluareenan vieressä sijaitsee Katowicen kansainvälinen kongressikeskus.

## Lähteet

## Aiheesta muualla

* Urheiluareenan sivusto
García Pimienta

**Francisco Javier García Pimienta**, yleensä vain **García Pimienta** (s. 3. elokuuta 1974 Barcelona, Espanja) on espanjalainen entinen jalkapalloilija ja nykyinen valmentaja.

## Valmentajaura
García Pimienta aloitti valmentajauransa kasvattajaseurastaan Barcelonasta, jossa hän toimi vuosien 2006–2015 ajan junioriakatemian valmentajana. 21. heinäkuuta 2015 hänet nimettiin Gerard Lópezin apuvalmentajaksi seuran reservijoukkueeseen. 25. lokakuuta 2017 García Pimienta siirtyi seuran juniorijoukkue *Juvenil A:n* päävalmentajaksi.

Voitettuaan joukkueen kanssa UEFA Youth Leaguen kaudella 2017–2018, García Pimienta nimettiin 25. huhtikuuta 2018 seuran reservijoukkueen päävalmentajaksi. Hänen ensimmäinen ottelunsa joukkueen peräsimessä oli kolme päivää myöhemmin Almeríaa vastaan. Joukkue tippui kauden päätteeksi sarjaporrasta alemmaksi Segunda División B:hen.

Kolmen seuraavan täyden kauden aikana seuran reservijoukkue pääsi karsimaan noususta Segunda Divisióniin kahteen otteeseen, kausilla 2019–2020 ja 2020–2021. 11. kesäkuuta 2021 García Pimientan sopimus joukkueen kanssa päättyi ja hän lähti seurasta.

24. tammikuuta 2022 García Pimienta siirtyi maan toiseksi korkeimmalla sarjatasolla Segunda Divisiónissa pelanneen Las Palmasin päävalmentajaksi. Seuraava kausi 2022–2023 päättyi seuran osalta nousujuhliin, kun se palasi viiden vuoden tauon jälkeen takaisin maan pääsarjaan Primera Divisióniin. 7. kesäkuuta 2023 hän teki vuoden jatkosopimuksen seuran kanssa. Kauden aikana hän ehti solmia seuran kanssa uuden vuoteen 2025 ulottuvan jatkosopimuksen, mutta päätyi kuitenkin kauden jälkeen jättämään seuran. 

2. kesäkuuta 2024 García Pimienta nimettiin Espanjan pääsarjaseura Sevillan päävalmentajaksi kaksivuotisella sopimuksella. Huhtikuussa 2025 García Pimienta erotettiin tehtävästään. Erottamisen aikaan Sevilla oli La Ligassa sijalla 13.

## Lähteet

## Aiheesta muualla
* García Pimientan tilastot Soccerway-sivustolla 
* García Pimientan tilastot BDFutbol-sivustolla
Professori T (täsmennyssivu)

**Professori T** tarkoittaa seuraavia asioita:
* *[[Professor T.]]*, belgialainen alkuperäinen sarja
* *[[Professori T]]*, brittiläinen uusioversio
* *[[Professor T. (saksalainen televisiosarja)|Professor T.]]*, saksalainen uusioversio
* *[[Professor T. (tsekkiläinen televisiosarja)|Professor T.]]*, tsekkiläinen uusioversio
* *[[Prof T.]]*, ranskalainen uusioversio
Montel-de-Gelat

**Montel-de-Gelat** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 52 kilometriä Clermont-Ferrandin kaupungista länteen.

Goottilaistyylinen Saint-Mamertin kirkko on rakennettu 1300-luvun puolivälissä. Sen rakennutti paavi Innocentius VI:n veli Guy Aubertin. Kirkko on kuulunut historiallisten monumenttien luetteloon vuodesta 1982 lähtien.

## Lähteet

## Aiheesta muualla
Kolkhisin sademetsät ja kosteikot

** Kolkhisin sademetsät ja kosteikot** on Unescon maailmanperintöluettelon kohde Georgiassa Mustanmeren rannikolla. 

Kohde koostuu seitsemästä osasta, jotka sijaitsevat 80 kilometriä pitkällä alueella Mustanmeren itärannikolla, missä ilmasto on lauhkea ja erittäin kostea. Ne esittelevät joukon tyypillisimpiä Kolkhisin ekosysteemejä eri korkeuksilla,  merenpinnasta yli 2 500 metriin sen yläpuolella. Tärkeimmät ekosysteemit ovat ikivanhat lehtimetsät, sademetsät ja kosteikot, perkolaatiosuot ja muut  suot. Äärimmäisen kosteat lehtisademetsät koostuvat erittäin monimuotoisesta kasvistosta ja eläimistöstä, jossa on erittäin paljon kotoperäisiä lajeja, joista huomattava määrä on maailmanlaajuisesti uhanalaisia. Joukossa on lajeja, jotka selvisivät tertiäärikauden jääkausisyklistä. Alueella on tavattu noin 1 100 putkilo- ja muuta kasvilajia, mukaan lukien 44 uhanalaista putkilokasvia ja lähes 500 selkärankaislajia sekä suuri määrä selkärangattomia lajeja. Alueella on myös 19 uhanalaista eläinlajia, mukaan lukien sampi ja äärimmäisen uhanalainen kaukasiansampi. Se on tärkeä pysähdyspaikka monille maailmanlaajuisesti uhanalaisille linnuille, jotka muuttavat Batumin kapeikon läpi.

Maailmanperintökohteen alueet kuuluvat neljään luonnonsuojelualueeseen:
* Kolkhetin kansallispuisto
* Mtiralan kansallispuisto
* Kintrishin kansallispuisto
* Kobuletin luonnonsuojelualue

## Lähteet
Chelsean etsivä

**Chelsean etsivä** () on brittiläinen rikosdraamasarja, joka sijoittuu Chelseaan Lontooseen.

## Näyttelijät

## Lähteet
Australian ralli 1996

**Australian ralli 1996** (viralliselta nimeltään *9. Rally Australia*) oli rallin maailmanmestaruussarjan kilpailu kaudella 1996. Kilpailu järjestettiin 13.&ndash;16. syyskuuta 1996 Perthissä. Kilpailu oli kauden kolmanneksi viimeinen ja erikoiskokeiden yhteispituus oli  (suunniteltu pituus oli ).

Kilpailun voitolla Tommi Mäkinen varmisti ensimmäisen kuljettajien mestaruutensa.

## Tulokset

## Lähteet
Sanremon ralli 1996

**Sanremon ralli 1996** (viralliselta nimeltään *38. Rallye Sanremo - Rallye d'Italia*) oli rallin maailmanmestaruussarjan kilpailu kaudella 1996. Kilpailu järjestettiin 13.&ndash;16. lokakuuta 1996. Kilpailu oli kauden toiseksi viimeinen ja erikoiskokeiden yhteispituus oli  (suunniteltu pituus oli ). 

## Tulokset

## Lähteet

## Aiheesta muualla
* Rally-Maps.com
Christopher Browning

**Christopher Robert Browning** (s. 22. toukokuuta 1944 Durham, Pohjois-Carolina) on yhdysvaltalainen historioitsija. Hän on työssään keskittynyt natsi-Saksan ja holokaustin tutkimukseen.

Browning sai humanististen tieteiden maisterin oppiarvon Wisconsinin yliopistosta vuonna 1968 ja väitteli sieltä filosofian tohtoriksi vuonna 1975. Hän opetti vuodesta 1974 Pacific Lutheran Universityssa ja oli sitten Pohjois-Carolinan yliopiston (Chapel Hill) historian Frank Porter Graham -professori vuodesta 1999. Browning jäi eläkkeelle vuonna 2014. Hänet valittiin American Academy of Arts and Sciencesin jäseneksi vuonna 2006. Browning sai kunniatohtorin arvon Hebrew Union Collegesta.

Browning on julkaissut lukuisia kirjoja. Hänelle on myönnetty kolme National Jewish Book Awardia teoksista *Ordinary Men: Reserve Battalion 101 and the Final Solution in Poland* (1992), *The Origins of the Final Solution: The Evolution of Nazi Jewish Policy, September 1939 – March 1942* (2004) ja *Remembering Survival: Inside a Nazi Slave-Labor Camp* (2010).

## Lähteet
Mosaic (yhtye)

**Mosaic** oli vuosina 1967–1968 toiminut suomalainen rockyhtye, joka perustettiin The Creatures -yhtyeen raunioille. Yhtye julkaisi yhden singlen, ”Happier Man” / ”Crazy Train”. Mosaic oli muun muassa Frank Robsonin ensimmäinen yhtye Suomessa.

## Historia
Mosaic perustettiin vuonna 1967 Creatures-yhtyeen hajoamisen jälkeen. Creaturesin entisistä jäsenistä Mosaiciin liittyivät Olli Könönen (bassokitara), Nikke Nikamo (kitara) ja Kirka Babitzin (laulu). Rumpaliksi tuli muiden muassa Pemsissä, Roostersissa ja Blues Sectionissa soittanut Raikka Rautarinne. Kirka siirtyi pian D-tuotannon listoille ja urkuri Frank Robson siirtyi solistiksi. 

Mosaicin musiikki koostui soulista, bluesista, raskaammasta rockista sekä muodikkaasta psykedeelisestä musiikista, jota esiintymisissä korostettiin soittajien taustalle heijastetuilla hippityylisillä kuvilla. Aikakaudelleen tyypillisiä covereita päivän hittikappaleista yhtye soitti vain vähän, ja niitäkin vahvasti uusiksi sovitettuina. Mosaic työskenteli Helsingin Lönnrotinkadulla sijainneessa talossa, jossa oli studio ja jossa kehiteltiin suomalaista DIMI-syntetisaattoria. Yhtyeen ainoa julkaisu, single ”Happier Man” / ”Crazy Train”, äänitettiin joulukuussa 1967 ja julkaistiin seuraavan vuoden puolella.

Vuonna 1968 yhtyeen kokoonpano muuttui. Laulusolistiksi tuli Sinikka Sokka, ja yhtyeessä soittivat kitaristi Nikamon lisäksi myös basisti Lasse Kvist, rumpali Zape Leppänen sekä saksofonistit Hannu Sinnemäki ja Tapio Tuominen. Alkuvuodesta 1968 Mosaiciin liittyi myös 14-vuotias basisti Heikki Virtanen. Sinikka Sokan laulamana Mosaic esitti soulia ja esimerkiksi Paul Butterfield Blues Bandin ja Electric Flagin kappaleita.

Mosaicin jälkeen Robson siirtyi Blues Sectioniin ja myöhemmin Tasavallan Presidenttiin. Nikamo soitti myöhemmin Wigwamissa.

## Diskografia
* ”Happier Man” / ”Crazy Train” (1968)

## Lähteet

## Aiheesta muualla
* Dokumentti Mosaic-yhtyeestä (otteita) (Yle Areena)
* Vuonna 1968, MOSAIC liikaa tanssin ystäville Kemissä (Väylän Pyörre)
Masked Singer Suomi (6. tuotantokausi)

**[[Masked Singer Suomi|Masked Singer Suomen]] kuudennen kauden** esittäminen alkoi MTV3-kanavalla 31. elokuuta 2024 ja päättyi 23. marraskuuta 2024. Kauden juonsi Ilkka Uusivuori ja vakiopanelisteina toimivat  Janne Kataja, Maria Veitola, Jenni Poikelus ja Benjamin Peltonen.

Kaudella esiintyvät hahmot olivat Huisku, Kakka, Kalakukko, Luuranko, Minttu, Pellet, Pesukarhu, Raasu, Tikkari, Toukka, Tähkä sekä Yö ja Päivä. Myöhemmin ohjelmaan tulivat mukaan Kontiainen ja Metsäpeikko.

Kaudella nähdään ensimmäistä kertaa kaksi teemajaksoa liittyen halloweeniin ja Euroviisuihin. Kauden päätti Pelastakaa Lapset -yhdistyksen kanssa järjestettävä joulujakso, jossa muun muassa esiintyi kolme uutta hahmoa: Lumiukko, Poro ja Joulukuusi.

## Kilpailijat

## Esitetyt kappaleet

### Jakso 1

### Jakso 2

### Jakso 3

### Jakso 4

### Jakso 5

### Jakso 6

### Jakso 7

### Jakso 8

### Jakso 9 - Halloween

### Jakso 10 - Euroviisut

### Jakso 11 - Duetot

### Jakso 12

### Jakso 13 - Pelastakaa Lasten Joulu

## Jaksot

1 Keskikatsojamäärä televisiossa jakson ensiesityspäivänä.

## Lähteet
Berlevågin kirkko

**Berlevågin kirkko** () on Berlevågin kunnassa Finnmarkin läänissä Norjassa sijaitseva betoninen pitkäkirkko vuodelta 1960.
## Kuvia

Berlevåg Church interior.jpg|Kirkkosali

## Lähteet

## Aiheesta muualla
Vassåsin kirkko (Bindal)

**Vassåsin kirkko** () on Bindalin kunnassa Nordlandin läänissä Norjassa sijaitseva kahdeksankulmainen puukirkko vuodelta 1734.
## Lähteet

## Aiheesta muualla
Birkenesin kirkko

**Birkenesin kirkko** () on Birkenesin kunnassa Agderin läänissä Norjassa sijaitseva puinen pitkäkirkko vuodelta 1858.
## Lähteet

## Aiheesta muualla
KHL Sisak

**KHL Sisak** on kroatialainen jääkiekkojoukkue Sisakin kaupungista. Joukkue pelaa monikansallisessa Alps Hockey Leaguessa, johon se liittyi kaudeksi 2024-2025.

## Joukkue kaudella 2025–2026

### Valmennus & Joukkueenjohto
* **Päävalmentaja:** Josh Siembida 
* **Maalivahtivalmentaja:** David Anderson 
* **Huoltopäällikkö:** Antonio Zamboni 
* **Toimitusjohtaja:** Luka Vukoja 

*Lähde: EliteProspects*

## Aiheesta muualla
* https://www.khl-sisak.hr/
Lucy Dawidowicz

**Lucy Schildkret Dawidowicz** (16. kesäkuuta 1915 New York – 5. joulukuuta 1990) oli yhdysvaltalainen historioitsija. Hän julkaisi monia kirjoja Itä-Euroopan ja Yhdysvaltain juutalaisista sekä holokaustista.

Dawidowicz syntyi Puolasta hiljattain muuttaneille vanhemmille. Hän pääsi opiskelemaan englanninkielistä kirjallisuutta Hunter Collegeen vuonna 1932 ja valmistuttuaan aloitti maisteriopinnot Columbian yliopistossa. Dawidowicz keskeytti opinnot, mutta palasi Collumbian yliopistoon opiskelemaan juutalaista historiaa vuonna 1937. Hän lähti vuonna 1938 Juutalaisen tutkimuksen instituuttiin Vilnaan ja jatkoi sen palveluksessa työskentelyä palattuaan New Yorkiin. Hän pakeni Vilnasta vain hieman ennen hyökkäystä sinne vuonna 1940. Dawidowicz työskenteli toisen maailmansodan päätyttyä American Jewish Joint Distribution Committeessa ja vietti puolentoista vuoden ajan Saksassa. 3. tammikuuta 1948 hän meni naimisiin puolalaisen pakolaisen Szymon Dawidowiczin kanssa. Dawidowicz työskenteli Saksasta palattuaan Amerikanjuutalaisen komitean tutkimusanalyytikkona ja eteni vuonna 1968 tutkimusjohtajaksi.

Dawidowicz työskenteli vuodesta 1969 associate professorina Yeshiva Universityssa. Hän pääsi muutama vuosi myöhemmin professoriksi ja toimi ensin holokaustin tutkimuksen Paul and Leah Lewis -professorina, sitten poikkitieteellisen holokaustin tutkimuksen Eli and Diana Zborowski -professorina. Dawidowiczin ensimmäinen kirja oli *The Golden Tradition: Jewish Life and Thought in Eastern Europe* (1967), joka oli kokoelma asiakirjoja Euroopan juutalaisilta. Dawidowiczin kiistellyimmäksi teokseksi osoittautui *The War Against the Jews, 1933–1945* (1975), jossa esitettiin lopullisen ratkaisun olleen Adolf Hitlerin tarkoitus alun alkaen. Tämä oli ristiriidassa niiden käsitysten kanssa, joiden mukaan lopullinen ratkaisu oli vasta toisen maailmansodan edetessä laadittu linjaus. Vuonna 1976 Dawidowicz julkaisi tähän teokseen täydentävänä osana kirjan *A Holocaust Reader*, joka oli kokoelma asiakirjoja holokaustista.

Dawidowicz julkaisi esseitään kokoelmassa *The Jewish Presence: Essays on Identity and History* (1977). Neal Kozodoy julkaisi Dawidowiczin kuoltua tämän esseitä kokoelmassa *What Is the Use of Jewish History? Essays by Lucy S. Dawidowicz* (1992). Dawidowiczin viimeinen kirja oli muistelmateos *From That Place and Time: A Memoir, 1938–1947*. Hänen tuotantoonsa kuuluvat myös teokset *The Holocaust and the Historians* (1981) ja *On Equal Terms: Jews in America, 1881–1981* (1982).

## Lähteet
Miguel Capuccini

**Miguel Capuccini** (5. tammikuuta 1904 Montevideo, Uruguay – 9. kesäkuuta 1980) oli uruguaylainen jalkapallomaalivahti. Hän voitti Uruguayn maajoukkueen kanssa maailmanmestaruuden vuonna 1930.

Capuccini edusti koko ammattilaisuransa Peñarolia vuodet 1928–1935. Hän voitti joukkueen kanssa kolmesti Uruguayn Primera Divisiónin kausilla 1927–1928, 1928–1929 ja 1931–1932.

## Lähteet
Blanchard

**Blanchard** on muun muassa seuraavien henkilöiden sukunimi:

*Doc Blanchard (1924–2009), yhdysvaltalainen amerikkalaisen jalkapallon pelaaja
*Élie Blanchard (1881–1941), kanadalainen haavipalloilija
*Eugénie Blanchard (1896–2010), ranskalainen aikoinaan maailman vanhin ihminen
*Gilles Blanchard (s. 1953), ranskalainen taidemaalari
*Harry Blanchard (1929–1960), yhdysvaltalainen Formula 1 -kuljettaja
*Jean-Pierre Blanchard (1753–1809), ranskalainen keksijä, kuumailmapalloilun ja lentämisen pioneeri
*Jocelyn Blanchard (s. 1972), ranskalainen jalkapalloilija
*Olivier Blanchard (s. 1948), ranskalainen taloustieteilijä, Kansainvälisen valuuttarahaston pääekonomisti
*Ray Blanchard (s. 1945), yhdysvaltalais-kanadalainen seksologi
*Rowan Blanchard (s. 2001), yhdysvaltalainen näyttelijä
*Sophie Blanchard (1778–1819), ranskalainen aeronautti, Jean-Pierre Blanchardin puoliso
*Theresa Weld, myöh. *Theresa Blanchard* (1893–1978), yhdysvaltalainen taitoluistelija.